ในการเข้าร่วมธุรกิจบน Amazon มี 4 สิ่งที่คุณควรพิจารณา ดังนี้
ให้คุณศึกษาเกี่ยวกับสินค้าที่ต้องการขาย
นอกจากศึกษารายละเอียดของสินค้าที่คุณต้องการจะขายแล้ว คุณควรศึกษาความต้องการในตลาดด้วยว่า สินค้านั้นเป็นที่ต้องการมากแค่ไหน เพื่อให้เกิดประสิทธิภาพและคุ้มค่าให้ธุรกิจคุณ ในการขายสินค้ากับ ทาง Amazon คุณสามารถลงขายสินค้าได้มากกว่า 30 หมวดหมู่ แต่สินค้าบางหมวดหมู่จะต้องมีการขออนุมัติเอกสารสำคัญและสามารถลงขายได้หากผู้ขายสมัครบัญชี แผนการขายแบบมืออาชีพ ทั้งนี้ก็เพื่อความปลอดภัยในการบริโภคหรือในการใช้งานของลูกค้า
เลือกโปรไฟล์ของธุรกิจ
เมื่อคุณตัดสินใจร่วมธุรกิจกับ Amazon คุณควรควรจะพิจารณาโปรไฟล์ของตนเองเพื่อที่จะวางกลยุทธ์ในการขายให้เหมาะสมมากที่สุด ควรเลือกโปรไฟล์ให้ดูน่าเชื่อถือ เพื่อดึงดูดลูกค้าที่เปิดเข้ามาได้
เลือกแผนการขายที่เหมาะสม
การสมัครบัญชีใน Amazon มีหมดสองรูปแบบ หรือที่เรียกว่า ‘แผนการขาย’ ให้เลือกคือ แผนการขายแบบบุคคลทั่วไป ที่ และ แผนการขายแบบมืออาชีพ แต่การขายแบบมีอาชีพจะมีเครื่องมืออำนวยความสะดวกและประโยชน์อื่น ๆ ที่มากกว่าแผนการขายแบบทั่วไป
สมัครบัญชีผู้ขาย
เมื่อพิจารณาข้อมูลที่จำเป็นอื่นๆแล้ว ขั้นตอนต่อไปคือการสมัครบัญชีผู้ขายบน Seller Central เว็บไซต์ที่ใช้จัดการบัญชีผู้ขายของคุณ โดยคุณสามารถสร้างบัญชีผู้ขาย Amazon ใหม่ด้วยอีเมลธุรกิจของคุณ และปฎิบัติตามขั้นตอนการสมัคร รวมทั้งเตรียมเอกสารยืนยันตัวตนทุกอย่างให้ครบถ้วน เพียงเท่านี้คุณก็มีบัญชีผู้ขายของคุณบน Amazon แล้ว